kardosdrur/scandi-wiki huggingface dataset:
Carlota Joaquina af Spanien

Doña Carlota Joaquina af Spanien (født 25. april 1775, død 7. januar 1830) var en spansk infantinde, der var dronning af Portugal fra 1816 til 1822 som ægtefælle til kong Johan 6. af Portugal. 

Hun var datter af Kong Karl 4. af Spanien og prinsesse Maria Luisa af Parma. I 1785 blev hun gift med kong Johan 6. af Portugal.

Referencer 

Dronninger af Portugal
Kongelige fra Spanien
Prinsesser
Huset Bourbon
Masguda Sjamsutdinova

Masguda Islamovna Sjamsutdinova (; , ; født 1. juli 1955 i Ksjlau-Elga, Basjkirske ASSR, Sovjetunionen) er en russisk/tartarsk komponist og litterat.

Sjamsutdinova studerede på Kasans statskonservatorie i Tatariske ASSR. Hun har skrevet 3 symfonier, orkesterværker, symfoniske digtninger, kammermusik, klaverstykker, sange, korværker, filmmusik osv.

1979-1985 var Sjamsutdinova leder af musikken ved Kasans statslige dukketeater. I 1985-1991 var hun musikredaktøren ved Kasans tv-studio. Siden 1995 var Sjamsutdinova leder af det folkelige musikdepartmentet i Volga-regionen ved Kasans statskonservatorie.

Den 25. oktober 2001 forsvarede med succes en afhandling ved Sankt Petersborgs Filosofiske Fakultet, og fik titlen kandidat nauk i filosofi.

Sjamsutdinova flyttede i 2002 til Seattle, Washington, USA, hvor hun i dag har base og lever som komponist og skribent med musikhistorie som sit speciale.

Udvalgte værker 

 Symfoni nr. 1 "Tartar Steppe" (1999) - for orkester
 Symfoni nr. 2 "Ibn-Fadlan" (2001) - for orkester
 Symfoni nr. 3 "Djengis Khan" (2004) - for orkester
 Dervish (2006) (Symfonisk digtning) - for orkester

Kilde 
 Om Masguda Shamsutdinova på www.musicweb-international.com

Komponister fra Sovjetunionen
Komponister fra Rusland
Forfattere fra Rusland
Kvindelige forfattere i det 20. århundrede
Absolut Fredag

Absolut Fredag var et tv-underholdningsprogram, der blev sendt i bedste sendetid på DR1 i 1999. Programmet blev sendt om fredagen og havde Reimer Bo og Lene Johansen som værter.
Programmet havde premiere fredag den 27. august 1999 og skulle have kørt i 14 uger, men blev lukket efter 12 udsendelser grundet lave seertal.

Udsendelserne blev sendt direkte fra Studie 3 i TV-Byen i Gladsaxe.
Programmet blev dengang sammenlignet med programmer som Kanal 22 og Lørdagskanalen med Gregers Dirckinck-Holmfeld og Hans-Georg Møller og programmet Focus med Niels-Jørgen Kaiser.
DRs promovering af programmet lød: "Gode, aktuelle historier, pågående interviews, afslørende reportager og professionel, glad underholdning."

Modtagelse 
Den anden udsendelse var på 10.-pladsen over ugens meste sete programmer,
og efter de første ni udsendelser udtalte den daværende chef for DR's chefredaktion, Jørgen Ramskov, at programmet ikke havde nok seere.
Seerne tildelte desuden udsendelserne lave karakterer. De første ni udsendelser havde en gennemsnitskarakter på 3,6 på en skala fra 1 til 5, og DR og TV 2 anså dengang 3,7 som den lavest acceptable karakter.
DRs daværende nyhedsredaktør, Lisbeth Knudsen, kaldte programmet for et "vellykket blandingsprogram", men anerkendte at seernes bedømmelse var for lav.
Programmet blev lukket efter 12 af de 14 planlagte udsendelser.

Referencer 

Tv-underholdningsprogrammer fra Danmark
9 ud af 10

9 ud af 10 var et tv-quizprogram, der blev sendt på TV 2 i 2006 og var en dansk udgave af Channel 4s quizprogram .
TV2-redaktør Christina Buch karakteriserede programmet som en "2006-udgave af »Ugen, der gak«".
Programmet havde premiere den 7. marts 2006 med Annette Heick som vært og blev produceret af Metronome Productions.
Heick var i februar 2006 i England med 9 ud af 10s redaktionschef Lars Daneskov og Metronomes producer Marlene Mortensen for at overvære optagelserne af den originale, engelske udgave.
Der var planlagt 10 udsendelser af programmet forud for dets premiere.

Den 30. marts 2006 forlod Heick værtsjobbet på programmet med øjeblikkelig virkning med den begrundelse, at "de [gerne ville] have, at jeg blev mere cool, kontant, sarkastisk og standup-agtig. Sådan nogle ord kan jeg ikke rigtig sætte på mig selv."
Heick blev afløst af Casper Christensen, der sprang til med meget kort varsel midt under optagelserne til fjerde sæson af komedieserien Klovn.

De to holdkaptajner var Lars Hjortshøj og Søren Østergaard.
Flere kendte danskere deltog i programmet, heriblandt Casper Christensen, Jan Gintberg, Flemming Jensen, Jes Dorph-Petersen, Andrea Elisabeth Rudolph, Charlotte Sachs Bostrup og Sebastian Dorset.
Ekstra Bladets tv-anmelder Hans Flemming Kragh sammenlignede programmet med Ugen, der gak med Mette Lisby.

Modtagelse

Seertal 
Ifølge BT var programmets anden udsendelse hverken "på TV 2s egen TV-topliste eller listen over de fem mest sete TV-underholdningsprogrammer."
Efter den tredje udsendelse erkendte TV 2, at programmet havde for lave seertal. Kanalen valgte derfor at flytte programmets sendetid fra kl. 21:25 til kl. 20:00 gældende efter påske, hvor der var sæsonafslutning på quizprogrammet Er du rigtig klog med Lasse Rimmer og Henriette Honoré.
Ifølge TV2-redaktør Christina Buch skyldtes de lave seertal netop sendetidspunktet, og at "det første program ikke var godt nok."
Da Christensen erstattede Heick som vært steg seertallene fra omkring 400.000 til 473.000, men det var "stadig mere end 100.000 for lidt til at fortrænge 'Desperate Housewives' på 20. pladsen."
Da flytningen af sendetidspunkt trådte i kraft efter påsken, steg seertallene til 904.000 seere.

Anmeldelser 
BTs tv-anmelder Birgitte Grue gav første udsendelse 4 ud af 6 stjerner og skrev, at programmet "tegner til at blive en sjov og for en gangs skyld meget aktuel underholdningsserie".
Grue foreslog imidlertid, at Heick enten blev givet noget bedre materiale, eller at hun fik lov til at "slippe for at forsøge at være morsom."
Politikens tv-anmelder Bo Tao Michaëlis skrev efter første udsendelse, at Heick "[var] en rigtig god værtinde og ankerkvinde for de platte løjer", men at hun ikke var "noget oplagt komisk talent" og skulle "rive vitser af, som er tyndere end skinkeskiver skåret af en skotte og lige så morsomme som melboller uden suppe."

Referencer

Eksterne henvisninger 
 
Tv-underholdningsprogrammer fra Danmark
Konstans 2.

Konstans II Herakleios (født 7. november 630, død 15. september 668) var en østromersk kejser fra 641 til sin død.

Liv og virke

Baggrund 
Konstans var søn af Konstantin III og Gregoria.

Vejen til magten 
Konstans' forgænger, Heraklonas Konstantin blev styrtet, fordi folket anså ham som medvirkende i drabet på kejser Konstantin III, og Konstantin III's elleve år gamle søn (Konstans) blev valgt som medkejser i 641 i hans sted. Senere blev onklen (Heraklonas) afsat, og herefter var Konstans II enehersker.

Kejser 
Under Konstans var Det Byzantinske Rige under stadige angreb fra alle sider, særligt truende var muslimernes hurtigt voksende imperier. Efter Konstans' nederlag i slaget ved Finike var araberne klar til at angribe selve Konstantinopel, men som følge af interne stridigheder blev angrebet opgivet.

Under Konstans trak byzantinerne sig helt ud af Egypten i 642, og kalif Uthman angreb en række øer i Middelhavet og Det Ægæiske Hav. En byzantinsk flåde under admiral Manuel indtog Alexandria igen i 645, men efter en muslimsk sejr det følgende år måtte de atter forlade byen. Situationen blev yderligere kompliceret ved det vestlige præsteskabs voldsomme modstand mod monoteletismen og den dermed forbundne opstand af exarken af Kartago, Gregor patricieren. Sidstnævnte faldt i kamp mod kalif Uthmans hær, og regionen forblev en vasal under kalifatet frem til udbruddet af en borgerkrig, og kejserstyret kunne genoprettes der.

Konstans var en upopulær monark i sin hovedstad, og han valgte i 661 at flytte til Syrakus på Sicilien. Herfra planlagde han at beskytte Italien mod araberne, samtidig som han udførte felttog mod langobarderne, og han satte sig som mål efterhånden at generobre Afrika. Men hans planer viste sig at være nytteløse, forsyningsproblemer forårsagede, at militærapparatet ikke fungerede, som kejseren ønskede det.

Den 15. september 668 blev han myrdet af sin kammerherre, mens han badede.

Familie 

Han var gift med Fausta og havde tre børn med hende, Konstantin IV (senere kejser), Heraklios og Tiberius.

Noter 

Østromerske Kejserdømme
Herakliske dynasti
Personer fra Istanbul
Daniel Fallström

Carl Daniel Faldstrøm (født 26. oktober 1858 i Gävle, død 19. januar 1937 i Stockholm) var en svensk forfatter, skuespiller, journalist og teaterkritiker.

Biografi 
Fallström uddannede sig først til skuespiller, men følte sig snart draget mere mod det litterære aspekt. Han arbejdede som journalist for Figaro fra 1878–1881 og derefter for Aftonbladet 1881–83, bl.a. som korrespondent i Paris. Senere fik han ansættelse som journalist for række andre aviser og tidsskrifter, og var i perioden 1906-09 desuden teateranmelder i Nya Dagligt Allehanda og fra 1909 i Stockholmstidningen. Under sin tid som udenrigskorrespondent i Paris skrev han sin første novellesamling Novelletter. Hans første større digtsamling I vinterqväll udkom i 1887, med bl.a. digte forfattet så tidigt som 1881. Han publicerede derefter flittigt med nye digtsamlinger, og blev hurtigt en respekteret og flittigt anvendt poet, ikke mindst ved højtideligheder så som indvielser og jubilæer.

Hans stil var udpræget romantisk. Udover de forskellige lejlighedsdigte var centrale motiver i hans digte historiske emner, hyldest til kvinder og fædreland, natur- og stemningslyrik og beskrivelser af Stockholm. På dansk udgav Gyldendal i 1912 hans Sorte og røde Hjærter: udvalgte Fortællinger.

Faldström medvirkede i 1918 i en måned i Ernst Rolfs kabaret Fenixkabaré, som et led i dennes forsøg at give plads til den finere litteratur i kabaret- og varietéverden.

Mange af Fallströms digte er blevet sat til musik af komponister som Hugo Alfvén og Wilhelm Peterson-Berger, og i den lettere genre Fred Winter. Den mest kendte melodi med tekst af Fallström er måske Rosen og sommerfuglen, som blev indspillet af Ingvar Olsson i 1954, samt Annina, med musik af Oskar Merikanto.

Faldström er begravet på Norra begravningsplatsen i Stockholm.

Bibliografi (udvalg)

Samlede oplag og udvalg 
   http://runeberg.org/dfvd8299/ - 2 volumener.
  
  
   - I udvalg af Gunnar Mascoll Silfverstolpe

Kilder

Litteratur 
 Birgitta Lager Carl Daniel Fallström i Svenskt biografiskt lexikon
 Silfverstolpe, Gunnar Mascoll, Inledning till Daniel Fallström, Dikter i urval (Stockholm 1937)

Journalister fra Sverige
Digtere fra Sverige
Skuespillere fra Sverige
Halimah Yacob

Halimah binti Yacob (jawi: حاليمه بنت ياچوب; født 23. august 1954) er en politiker fra Singapore og landets nuværende (2021) præsident.

Hun var fra januar 2013 til august 2017 formand for Singapores parlament og den første kvinde på denne post. I perioden fra 2001 til 2015 var hun medlem af parlamentet for Jurong Group Representation Constituency og i perioden 2015-2017 for Marsiling-Yew Tee Group Representation Constituency.

Hun fratrådte som parlamentsmedlem og formand for parlamentet den 7. august 2017 for at stille op til posten som Singapores præsident ved valget i 2017. Den 13. september 2017 kunne det konstateres, at der ikke var opstillet andre kandidater, hvorfor hun blev erklæret vinder af valget. Hun blev indsat i præsidentembedet den følgende dag, hvorved hun blev den første kvindelige præsident i Singapores historie.

Referencer

Eksterne henvisninger 

Singapores præsidenter
Helge Foss

Helge Foss (født 23. maj 1919 I Ringkøbing, død 18. december 2000) var en dansk arkitekt.

Foss var uddannet arkitekt fra Kunstakademiet i København (1945). Han havde et stort virke indenfor børneinstitutioner og enfamiliehuse.

Værker 
 Plejehjem, De tre Ege i Jægerspris, 1970
 Vejlegårdsparken i Vallensbæk, 1970
 Vallensbæk Varmecentral, i Vallensbæk, 1974
 Frøbelhøjskolen, Roskilde Pædagogseminarium i Himmelev, 1978 (nedrevet 2000)
 Fritidshjem i Karise, 1978
 Fritidshjem i Albertslund, Løkkekrogen, 1980

Kilder

Eksterne henvisninger 
 

Arkitekter fra Danmark
Ode

En ode er et højstemt lyrisk digt i strofisk form, oprindelig reciteret med musikledsagelse.

Den græske ode begynder med Sapfo og Alkaios (600-tallet f.Kr.) og når et højdepunkt med Pindars sejrssange (epinikier). Størst betydning for oden fik den romerske digter Horats.

Fra renæssancen har oden været en vigtig lyrisk form i europæisk litteratur, blandt andet repræsenteret ved Pierre de Ronsard, Alphonse de Lamartine, Paul Claudel; Bernardo Tasso, Alessandro Manzoni; John Dryden, Lord Byron, John Keats; Aleksandr Pusjkin, Mikhail Lermontov; Friedrich Klopstock, Friedrich Hölderlin og Henrik Wergeland.
Af danske kan nævnes Johannes Ewald, Carsten Hauch og Holger Drachmann.

Europahymnen bygger på Beethovens bearbejding af Shillers ode An die Freude

Kilde 
 "Ode" fra Store norske leksikon (Snl.no), version med 'fri gjenbruk'

Noter

Eksterne henvisninger 
 "Ode" af Johnny Christensen, Lars Peter Rømhild i Den Store Danske
  Wikisource: Kategori til Oder (engelsk) – An die Freude, oversættelse tysk/engelsk af Shillers ode



Litteratur
Danmarks ambassadør i Tyrkiet

Dette er en liste over Danmarks ambassadører i Tyrkiet.

 Paul Friis (1942-1943)
 ...
 Birger Ove Kronmann (1960-1965)
 Harry Emil Poul Toyberg-Frandzen (1965 - 1970)
 S. Sandager Jeppesen (1970-1975)
 Lorenz Petersen (1975-1981)
 Mogens Edsberg (1981-1984)
 Kjeld Willumsen (1984-1987)
 H.H. Bruun (1987-1989)
 N.C. Tillisch (1989-1994)
 Niels Helskov (1994-1999)
 Carsten Søndergaard (1999-2001)
 Christian Hoppe (2001-2006)
 Kim Jørgensen (2006-2007)
 Jesper Vahr (2007-2009)
 Ole Egberg Mikkelsen (2009-2011)
 Ruben Madsen (2011-2016)
 Svend Olling (2016-)

Lister over personer fra Danmark
Tyrkiet
Stol af opskummet polymer

Stol af opskummet polymer, også kendt som Polyetherstolen og med det engelske navn Portrait of My Mother's Chesterfield, er en lænestol skabt af kunstneren Gunnar Aagaard Andersen i 1964 af flere bløde lag af polymerskum, som kunstnerisk opgør med konservative møbler yndet af det forstokkede borgerskab. Stolen er lavet udelukkende af flere lag af flydende polymerskum, der har stivnet, så stolen ligner en slags blød kage i forfald eller et smeltet møbel, som Salvador Dali kunne have malet. Polyetherstolen er kommet i dansk Kulturkanon i 2006.

For rebelske kunstnere i det 20. århundrede begyndte en sofa, som var centrum af de borgerlige hjem, at symbolisere det velhavende, konservative borgerskab og dårlig smag, især dårlig smag i kunst og kultur. Heraf navnet "sofastykke", som er et nedværdigende begreb for uinspirerende og konservativt maleri, ukritisk indkøbt af middelklassen til at hænge som pynt over sofaen, ikke for kunstens skyld, men udelukkende som en form for møbel eller hjemudstyr. På britisk engelsk hedder en sofa en "chesterfield", og det britiske borgerskab var ikke bare konservativt, men også stift opdelt i samfundsklasser - heraf kom det engelske navn for Gunnars værk, Portrait of My Mother's Chesterfield. 
Det forfaldne udseende af Polyetherstolen symboliserer derved også forfaldet af borgerskabets dyder i 1960'erne.

Stolen var også en teknisk udfordring for Gunnar Aagard, da han ville skabe den ud af en eneste slags materiale. Han designede værket, da han besøgte skumgummi-virksomheden Dansk Polyether-Industri i årene 1964-1965, hvor han skabte i alt 10 stole og 2 sofaer af polyetherskum.

En af Polyetherstolene er udstillet i MoMA i New York City, og en anden stol er udstillet i Designmuseet i København.

Kildehenvisninger 

Design fra Danmark
Kulturkanonen
Kunst
Møbler
Liam af Luxembourg

Liam af Luxembourg (født 28. november 2016) er en luxemburgsk prins. Han er andet barn af Félix af Luxembourg og dennes kone Claire af Luxembourg. 

Den 22. april 2017 blev prins Liam døbt i Vatikanet. Hans faddere var hans onkel, prins Sébastien af Luxembourg, og Anna-Maria Pamin. 

Prinser af Luxembourg
Huset Bourbon-Parma
Personer fra Genève
Friluftsland

Friluftsland er en dansk butikskæde, der forhandler udstyr til friluftsliv.

Friluftsland åbnede i 1980 butikken første gang fra et lokale i en kælder på Lundtoftegade i København. I dag sælger butikskæden tøj og udstyr til friluftsliv fra ni danske butikker samt webshops i hhv. Danmark og Sverige (pr. september 2017). 

Pr. oktober 2017 har Fenix Outdoor købt Friluftsland.

Referencer

Eksterne henvisninger 
 friluftsland.dk 

Sportsforretningskæder i Danmark
Netbutikker i Danmark
Etableret i 1980
Amalia af Luxembourg

Amalia af Luxembourg (født 15. juni 2014) er en luxemburgsk prinsesse. Han er det første barn af Félix af Luxembourg og dennes kone Claire af Luxembourg.

Dåb 
Prinsesse Amalia blev døbt den 12. juli 2014 i kirken Chapelle de Saint-Ferréol i Lorgues, som ligger i Frankrig. Hendes faddere var hendes faster prinsesse Alexandra og hendes onkel Felix Lademacher.

Referencer 

Prinsesser af Luxembourg
Huset Bourbon-Parma
Regnmåleren

"Regnmåleren" (egentlig "Regnmaaleren") er et digt af Ole Sarvig fra digtsamlingen Grønne Digte (1943) og er udgivet på Povl Branners forlag. Digtet er en del af lyrikantologien i Kulturkanonen fra 2006. 

I digtet sammenstilles regnmålerens opsamling af regn i sommernatten med subjektets sansning af verden.

Digtet er rimløst og opdelt i fem strofer på henholdsvis syv, fire, et, to og seks linjer.

Referencer 

Digte fra Danmark
Litteratur i 1943
Kulturkanonen
FC Trinity Zlín

FC Trinity Zlín er en tjekkisk fodboldklub fra byen Zlín i Mähren. Klubben spiller i Tjekkiets bedste række, 1. liga.

Historie 
Klubben blev grundlagt i 1919 og spillede på højeste niveau i perioden 1938-47, hvor klubben blev diskvalificeret for at have manipuleret med resultaterne. Klubben spillede herefter sporadisk i de bedste tjekkoslovakiske og tjekkiske ligaer. Efter oprykning til den bedste liga i 2002 har klubben ligget i den bedste tjekkiske liga, Liga 1.

Klubben opnåede i maj 2017 sin første store trofæ, da klubben vandt den tjekkiske ligacup. Da Manchester United FC samtidig vandt Europa League og da Slavia Prag vandt den tjekkiske liga, kvalificerede Zlin sig automatisk til gruppespillet i 2017-18 Europa League. Det er klubbens første optræden i en europæisk turnering, bortset fra TOTO-cuppen.

Tidligere navne 
 1919 – SK Zlín (Sportovní klub Zlín)
 1922 – SK Baťa Zlín (Sportovní klub Baťa Zlín)
 1948 – SK Botostroj I. Zlín (Sportovní klub Botostroj I. Zlín)
 1958 – TJ Gottwaldov (Tělovýchovná jednota Gottwaldov) – merger of Spartak and Jiskra
 1989 – SK Zlín (Sportovní klub Zlín)
 1990 – FC Svit Zlín (Football Club Svit Zlín, a.s.)
 1996 – FC Zlín (Football Club Zlín, a.s.)
 1997 – FK Svit Zlín (Fotbalový klub Svit Zlín, a.s.)
 2001 – FK Zlín (Fotbalový klub Zlín, a.s.)
 2002 – FC Tescoma Zlín (Football Club Tescoma Zlín, a.s.)
 2012 – FC Fastav Zlín (Football Club Fastav Zlín, a.s.)
 2022 – FC Trinity Zlín (Football Club Trinity Zlín, a.s.)

Spillere

Nuværende spillertrup 

Opdateret 27. januar 2017.

Referencer

Eksterne henvisninger 
 

Fodboldklubber i Tjekkoslovakiet
Fodboldklubber i Tjekkiet
Etableret i 1919
Danmarks Fed Cup-hold

Danmarks Fed Cup-hold er det tennishold for kvinder, der repræsenterer Danmark i Fed Cup. Holdet administreres af Dansk Tennis Forbund.

Holdets bedste resultater er kvartfinalepladserne i Federation Cup 1976 og Federation Cup 1988.

Historie

Kaptajner 

Holdet ledes af en kaptajn, der ifølge Fed Cup-reglerne skal være dansk statsborger, og som under kampene må coache spillerne i forbindelse med sidebytte.

Kampe 

I listen over holdets kampe er Danmarks score nævnt først.

Statistik og rekorder

Rekorder

Spillere 

Spillere, der har spillet minimum én kamp i Fed Cup for Danmark pr. 1. november 2017.

Se også 

 Danmarks Davis Cup-hold

Kilder 

 Fed Cup - Teams - Denmark  
 Dansk Tennis Forbund - Nyheder og presse - Fed Cup

Noter 

Fed Cup-hold
Fed Cup-hold
Etableret i 1963
Stak (plantedel)

Stak som plantedel er navnet på de tynde tråde, der vokser som forlængelse i enden på græssers og græsblomsters dækblade, der dækker frugter og frø. Stakke ses nemmest som de lange tråde på toppen af dækbladene af visse kornaks, såsom rug og havre. Stakke er børsteformede forlængelser af dækbladets midtribbe, og kan være ryg- eller spidsfæstet.

Kildehenvisninger 

Botanik
Græsser
Græs-familien
Min mosters historier

Min mosters historier er en dansk tv-serie i otte afsnit fra 2017 med instruktion og manuskript af Tone Mygind Rostbøll. Serien er for mindre børn og blev vist på DR Ramasjang fra 21. februar 2017. Serien er en uafhængig efterfølger til Min oldefars historier fra 2016.

Serien blev i 2018 nomineret til en Robert for Årets korte tv-serie.

Handling 
Serien handler om den 6-årige dreng Theodor, der kommer ud at sejle med sin moster på et stort sejlskib. Moster er en erfaren matros, der har sejlet jorden rundt, og som er god til at fortælle historier. Sammen med hende har Theodor forskellige oplevelser og klarer små og store udfordringer undervejs.

Afsnit

Eksterne henvisninger 
 
 Holdet bag kritikerrost børne-tv-serie søsætter efterfølger: Min mosters historier , pressemeddelelse fra Toolbox Film, 6. juni 2016.
 Til søs med Min mosters historier af Gustav Tranum. Det Danske Filminstitut, 15. februar 2017.

Noter 

Tv-serier fra 2010'erne
Dokumentarfilm fra Danmark
Børnefilm fra Danmark
Checkers Drive In Restaurants

Checkers Drive In Restaurants er en af de største kæder med dobbelt-drive thru-restauranter i USA. Det blev et privat selskab i juni 2006 ved at fusionere med Taxi Holdings.

Fastfoodrestaurantkæder fra USA
Meyerheim

Meyerheim (også kaldet Talkshowet Meyerheim) var et talkshow med Michael Meyerheim, der blev produceret af Skandinavisk Film Kompagni sendt på TV 2 Charlie mellem 2006 og 2017. Programmet havde premiere den 20. september 2006
og havde sidste udsendelse den 19. april 2017.
Der blev i alt lavet 159 udsendelser.

Referencer 

Talkshow fra Danmark
Deal/No Deal

Deal/No Deal var et gameshow, der blev produceret af Metronome Productions og sendt på TV 2 mellem 2006 og 2007. Konceptet er udviklet i USA, og mindst 44 lande har købt programmet.
Deltagerne havde mulighed for at vinde en gevinst på højst 2 millioner DKK. I programmet kommer 26 kvinder ind med én kuffert hver, og deltageren skal så fravælge kufferterne en ad gangen i håb om, at den tilbageværende kuffert indeholder den store gevinst. Kufferterne indeholder beløb mellem 1 DKK og 2 millioner DKK.

Referencer

Eksterne henvisninger 
 
 

Gameshows fra Danmark
Tv-programmer fra TV 2 Danmark
Povl Høst-Madsen

Povl Høst-Madsen (født 10. april 1938,, død 11. december 2021) var en dansk journalist og cand.jur.
I offentligheden var Høst-Madsen formentligt mest kendt som den ene halvdel af Ekstra Bladets humoristiske bagside, Madsen & Madsen, som han skrev sammen med Anders Lund Madsen.
Høst-Madsen og Lund Madsen blev i 1995 hædret med Victorprisen for "deres radikalt fornyende form i oplevelsesjournalistikken, hvor humoren altid er i højsædet."
Høst-Madsen var til sidst folkepensionist.

I 1968 søsatte han sammen med Poul Henningsen forbrugerbladet Tænk, og senere blev han redaktør på Studenterbladet, der var talerør for den revolutionære studenterbevægelse.
På Dagbladet Information var han i årene 1976-1988 både chefredaktør, lederskribent og kriminalreporter.

I 2005 udgav han spændingsromanen Trafficking A/S.

Referencer 

Journalister fra Danmark
Madsen & Madsen

Madsen & Madsen var et makkerskab mellem journalisterne Povl Høst-Madsen og Anders Lund Madsen, der skrev en fast klumme til Ekstra Bladets bagside.
Makkerskabet begyndte i 1991.
De modtog Victorprisen i 1995 for "deres radikalt fornyende form i oplevelsesjournalistikken, hvor humoren altid er i højsædet."

Referencer 

Journalistik
Ekstra Bladet
Rulletekst

En rulletekst er en præsentation i slutningen af en film eller et tv-program, hvor bidragydere krediteres.

I film krediteres ofte skuespillere først. Skuespillernes navne listes så op i henhold til enten størrelsen på rollerne, når rollen indtræder i filmen eller bare i alfabetisk orden. Videre følger teknisk personale, skaberne af programmet og andre bidragydere.

Typiske krediteringer i en rulletekst 
Instruktør
Producer
Manuskriptforfatter
Lydtekniker
Klipper

Film